

**"ATLAS & Co" жауапкершілігі шектеулі серіктестігімен геологиялық барлау жұмыстарын жүргізу үшін (қатты пайдалы қазбаларды барлауға) жер учаскесiне қауымдық сервитутты белгілеу туралы**

Павлодар облысы Май ауданы әкімдігінің 2021 жылғы 27 тамыздағы № 209/8 қаулысы

      Қазақстан Республикасының Жер кодексінің 14-1, 69, 71-1 баптарына, Қазақстан Республикасының "Қазақстан Республикасындағы жергілікті мемлекеттік басқару және өзін-өзі басқару туралы" Заңының 31-бабына сәйкес, Май ауданының әкімдігі ҚАУЛЫ ЕТЕДІ:

      1. "ATLAS & Co" жауапкершілігі шектеулі серіктестігімен геологиялық барлау жұмыстарын жүргізу үшін (қатты пайдалы қазбаларды барлауға), Семей сынақ ядролық полигонының аумағында орналасқан жер учаскесіне меншік иелерінен және жер пайдаланушылардан жер учаскесін алып қоймай, 6 (алты) жыл мерзімге осы қаулының қосымшасына сәйкес қауымдық сервитут белгіленсін.

      2. "Май ауданы әкімінің аппараты" мемлекеттік мекемесі заңнамада белгіленген тәртіппен осы нормативтік құқықтық актіні ресми жарияланғаннан кейін Май ауданы әкімдігінің интернет-ресурсында орналастыруды қамтамасыз етсін.

      3. Осы қаулының орындалуын бақылау аудан әкімінің жетекшілік ететін орынбасарына жүктелсін.

|  |  |
| --- | --- |
| *Аудан әкімі* | *М. Ақтаев* |

|  |  |
| --- | --- |
|  | Май ауданы әкімдігінің |
|  | 2021 жылғы "27 " тамыздағы |
|  | № 209/8 қаулысына |
|  | қосымша |

**Семей сынақ ядролық полигонының аумағында орналасқан жер учаскесіне қауымдық сервитут белгілеу туралы**

|  |  |  |  |  |
| --- | --- | --- | --- | --- |
| Жер учаскесінің орналасқан жері | Жалпы алаңы (гектар) | Ауыл шаруашылық алқаптарының алаңы (гектар) | Соның ішінде, жайылым (гектар) | пайдалану мерзімі (жыл) |
| Семей сынақ ядролық полигонының аумағы | 650,0 | 650,0 | 650,0 | 6 |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК